Dynamic Herb Cebu Football Club

Ang **Dynamic Herb Cebu FC**, usa ka propesyonal nga klub sa putbol nga nahimutang sa Dakbayan sa Sugbo, sa Pilipinas. Sa pagkakaron, nagaindig sila sa Philippines Football League, ang *top-flight* nga liga sa Pilipinas.

Gitukod ang klub kaniadtong 2021. Kaanib sa Cebu Football Association, ang DH Cebu FC mao ang ikatulong propesyonal nga klub nga nagrepresenta sa Sugbo, pagkahuman sa Cebu Queen City United sa UFL Division 2 ug ang Global Cebu sa miaging mga tuig sa PFL.

## Kasaysayan
Ang tag-iya sa klub mao ang *Dynamic Herb Sports Incorporated*, gidumala ni Uğur Taşçı, usa ka Turko nga negosyante nga una miabot sa Pilipinas kaniadtong 1997, uban iyang igsuon nga si Cem Taşçı; siyay nagtukod sa Leylam FC nga nagpasidungog sa Sugbo sa mga panag-indigay sa putbol, lokal ug gawas sa nasod. Pagsunod sa kalamposan sa Leylam, nagtukod og bag-ong klub si Taşçı nga maoy moapil sa PFL.

### Philippines Football League
Kaniadtong 2021, gialisdan og **Dynamic Herb Cebu** ang ngalan sa klub ug nag-apply sila alang makakuha og lisensya aron makaapil sa Philippines Football League sa moabot nga season. Kaniadtong Hulyo 31 2021, ang Dynamic Herb Cebu gihatagan og temporaryong lisensya samtang naghulat sa paghingpit sa mga panginahanglanon nga maoy motugot sa pag-apil nila sa 2021 Philippines Football League nga season.

#### 2021 nga season
Nagsugod unta og dula ang klub sa 2021 Philippines Football League nga season apan wala nalahos tungod sa pandemya sa COVID-19. Nakadula sila sa ilang unang propesyonal nga dula batok sa Stallion Laguna, napildi sila og 1-0 sa 2021 Copa Paulino Alcantara. Naka-qualify ang Cebu FC sa 2021 Copa Paulino Alcantara nga semifinal isip ikaduha sa ilang grupo. Pagkahuman, napildi sila og 1-0 sa semifinal batok sa Kaya-Iloilo; dumadaog kaniadtong tuig. Nahuman ang Cebu FC sa ilang 2021 nga season isip ikaupat sa panag-indigay, tungod kay napildi usab sila batok sa Stallion Laguna sa *penalty shootout*.

#### 2022 nga season
Pagkahuman og paanib ang Cebu FC sa Süper Lig nga klub Hatayspor, gi-sign sa Cebu FC si Mehmet Kakil isip bag-ong ulohang coach sa Cebu FC uban si Levent Öztürk isip iyang tumatabang (*assistant*). Gi-sign usab nila ang kanhing mga dumudula sa youth team sa Hatayspor nga si Mert Altinöz ug si Arda Çınkır, samtang si Nazim Özcan, gihulam lang.

Sa sinugdanan sa ilang 2022 nga season, nakadaog sila og 2-0 batok sa Stallion Laguna sa 2022 Copa Paulino Alcantara ug mao kini ang kinaunhang kadaogan sa Cebu FC sukad sa ilang pagtukod. Nahuman ang Cebu FC isip ikaduha sa ilang grupo ug nakaabot usab sa semifinal. Napildi sila og 1-0 batok sa United City; dumadaog kaniadtong tuig. Nahuman usab isip ikaupat ang Cebu FC sa Copa Paulino Alcantara human napildi sila og 2-1 batok sa Stallion Laguna sa *third-place match*.

Napildi ang Cebu FC og 3-0 sa ilang unang Philippines Football League nga dula batok sa Kaya FC-Iloilo.

### Sugdanan sa AFC Cup
Nahuman sa Cebu FC ang 2022–23 Philippines Football League isip ikaduha, busa naka-qualify sila sa ilang kinaunhang 2023–24 AFC Cup sa group stage. Ang mga kabatok nila sa Grupo F mao ang Awstralyano nga klub, Macarthur, ang dumadaog sa Kambodyano nga liga, Phnom Penh Crown ug ang dumadaog sa Birmano nga liga, Shan United. Pagka-Oktubre 26 2023, nakadaog ang Cebu FC sa ilang unang kanaypanong kadaogan batok sa Shan United og 1-0, si Ken Murayama ang naka-score.

Nahuman sa Cebu FC ang 2024 Philippines Football League isip ikaduha usab, busa naka-qualify sila sa bag-ong 2024–25 AFC Champions League Two. Gibutang sila sa Grupo H batok sa Habatagang Koreyano nga klub, Jeonbuk Hyundai Motors, Malasyo nga klub, Selangor ug Taylandiyanhon nga klub, Muangthong United.

## Estadyum
Nagadula ang klub sa Dynamic Herb Sports Complex sa Talisay. Adunay 500 ka lingkoranan ug duha ka FIFA-standard nga natad sa putbol ug usa ka indoor arena nga makapahiluna og mga paugnat, sama sa futsal, basketball, badminton, ug volleyball. Alang sa mga kanaypanong panag-indigay (sama sa AFC Cup ug ACL2), nakadula lang sila sa Rizal Memorial Stadium sa Manila alang sa mga *"home" games*.

## Crest ug mga búlok (kolor)
Ang mga búlok sa crest sa Cebu FC mao ang pula, puti, abohon (kun *grey*) ug itom. Aduna usa'y butanding gikan sa Oslob, Sugbo.

## Mga kaanib nga klub
Kaniadtong Enero 2022, ang klub nagpaanib sa Turkong Süper Lig nga klub Hatayspor.

## Mga pasidungog

### Liga

* **[[:en:Philippines_Football_League|Philippines Football League]]**
** *Ikaduha:* 2022–23, 2024

### Kopa

* **[[:en:Philippines_Football_League_Final_Series|Philippines Football League Final Series]]**
** **Dumadaog:** 2024-25

## Pagpasundayag sa mga panag-indigay sa AFC

* **[[:en:AFC_Champions_League_Two|AFC Cup/AFC Champions League Two]]: 2 ka pagtambong**

:: 2023–24: Group Stage
:: 2024–25: Group Stage

## Mga tálâ (rekord)

## Mga pakisayran

## Mga katayan

* Tan-awa ang website sa Cebu FC
* Tan-awa ang Cebu FC sa Facebook
* Tan-awa ang Cebu FC sa Instagram
* Tan-awa ang Cebu FC sa X (Twitter)